S-928/2020

Mál þetta, sem dómtekið var 28. maí sl., höfðaði lögreglustjórinn á höfuðborgarsvæðinu með ákæru 7. apríl s l. á hendur ákærða, B-kk-þgf S-kk-þgf, kt. 000000- 0000, [...] :

„ Fyrir eftirtalin umferðarlagabrot:

1. Fimmtudaginn 4. júlí 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 620 ng/ml af amfetamíni) um Strandveg við Gufunes í Reykjavík, uns lögregla stöðvaði aksturinn.

Teljast brot þessi varða við 1., sbr. 2., mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Sunnudaginn 8. september 2019 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 1200 ng/ml, díazepam 125 ng/ml, MDMA 110 ng/ml, nordíazepam 210 ng/ml og temazepam 21 ng/ml) suður Hraunbæ í Reykjavík, uns lögregla stöðvaði aksturinn við Fagrabæ.

Teljast brot þessi varða við 1., sbr. 2., mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Sunnudaginn 10. nóvember 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 185 ng/ml af amfetamíni og 1,1 ng/ml af tetrahýdrókannabínól) um bifreiðastæði við Spöng í Reykjavík, þar sem lögregla stöðvaði aksturinn.

Teljast brot þessi varða við 1., sbr. 2., mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Fimmtudaginn 21. nóvember 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 18 ng/ml, amfetamín 715 ng/ml og MDMA 250 ng/ml) um Hamravík í Reykjavík, uns lögregla stöðvaði aksturinn við Kelduskóla.

Teljast brot þessi varða við 1., sbr. 2., mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 101. gr. laga nr. 77/2019.“

Fyrirkall í málinu var gefið út 4. maí sl. og var löglega birt 20. maí sl. Við þingfestingu málsins 28. maí sl. sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála.

Með vísan til 1. mgr. 161. gr. laga nr. 88/2008 um meðferð sakamála verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins eru einnig uppfyllt í málinu. Brot ákærða teljast því sönnuð og varðaþ auvið tilgreind lagaákvæði í ákæru.

Á kærði er fæddur árið [...]. Samkvæmt sakavottorði ákærða gekkst hann undir viðurlagaákvörðun 14. febrúar 2020 sem fól í sér greiðslu sektar að fjárhæð 2.000.000 krónur vegna umferðarlagabrota og vörslu á fíkniefnum. Þar áður hafði ákærði gengist undir lögreglustjórasátt 19. október 2018 vegna sambærilegra brota, sem fól í sér greiðslu á sekt að fjárhæð 280.000 krónur, en þar var um að ræða hegningarauka við dóm Héraðsdóms Reykjaness 5. september 2018. Með þeim dómi var sem ákærða gerð að greiða 140.000 krónur í sekt vegna aksturs undir áhrifum ávana- og fíknif efna, en sá dómur var hegningarauki við þrjár lögreglustjórasáttir sem ákærði undirgekkst vegna vörslubrota og aksturs undir áhrifum á vana- og fíkniefna 29. júní 2018.

Brot ákærða framdi hann áður en hann gekkst undir fyrrgreinda viðurlagaákvörðun 14. febrúar sl., en þar af leiðandi verður ákærða dæmdur hegningarauki vegna þess brots, sbr. 78. gr. almennra hegningarlaga. Ákærði hefur nú í annaðsinn verið fundinn sekur um akstur undir áhrifum ávana- og fíkniefna.

Að öllu framangreindu virtu og með vísan til 77. gr. almennra hegningarlaga þykir refsing ákærða hæfilega ákveðin sekt að fjárhæð 1.700.000 krónur og komi 52 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til tilvitnaðra ákvæða laga nr. 77/2019 í ákæru ber að svipta ákærða ökurétti í fimm ár frá dómsbirtingu að telja.

Loks verður ákærði dæmdur til að greiða sakarkostnað eins og nánar greinir í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, B-kk-nf S-kk-nf, greiði sekt að fjárhæð 1.7 0 0.000 krónur og komi 52 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærði sæti sviptingu ökuréttar í fimm árfrá dómsbirtingu aðtelja.

Ákærði greiði 528.344 krónur í sakarkostnað.